Հավելված

 ՀՀ կառավարության 2019 թվականի

..................... …..-ի N ….-Լ որոշման

ԾՐԱԳԻՐ

 ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՅՈՒՂԱՏՆՏԵՍՈՒԹՅՈՒՆՈՒՄ ԿԱՐԿՏԱՊԱՇՏՊԱՆ ՑԱՆՑԵՐԻ ՆԵՐԴՐՄԱՆ ՀԱՄԱՐ ՊԵՏԱԿԱՆ ԱՋԱԿՑՈՒԹՅԱՆ

ՆԵՐԱԾՈՒԹՅՈՒՆ

1. Հայաստանում վերջին տասնամյակների ընթացքում արձանագրվում են ավելի մեծ հաճախականությամբ կրկնվող հիդրոօդերևութաբանական մի շարք երևույթներ, այդ թվում՝ նաև կարկտահարությունը: Վերջինս ազդեցությունը կարող է որոշակիորեն չեզոքացվել մարդու նպատակային գործունեության արդյունքում, սակայն դրա համար պահանջվում են մեծածավալ կապիտալ ներդրումներ:
2. Հայաստանի Հանրապետության գյուղատնտեսությանը մեծ վնաս են հասցնում հիդրոօդերևութաբանական վտան­գավոր երևույթները (երաշտ, խորշակ, կարկտահարություն, ցրտահարություն), որոնց հաճախականությունը և տևողությունը վերջին տասնամյակ­ներում կլիմայի փոփոխության հետ կապված աճման միտում ունի: Վերջին տարիներին երաշտից, կարկուտից, հեղե­ղում­ներից, գարնանային ցրտահարություններից և սելավներից գյուղատնտեսությանը հասցված ամենամյա վնասը գնահատվում է շուրջ 15-30 մլրդ դրամ: Ընդ որում վնասի զգալի մասը բաժին է ընկնում կարկտահարությանը: Կլիմայի փոփոխության սցենարների համաձայն, հնարավոր է գարնանը և ամռանը աճի ամպրոպների և կարկտի ուղեկցությամբ անկայուն եղանակների հաճախականությունը:
3. Աշխարհի տարբեր երկրներում կիրառվում են կարկուտի դեմ ակտիվ ներգործության տարբեր եղանակներ, մասնավորապես այդ երևույթի դեմ պայքարի համար կիրառվում են հրետանային, գազագեներատորային, հրթիռային, ինքնաթիռային, գեներատորային, էլեկտրաֆիզիկական մեթոդները: Դրա հետ մեկտեղ գյուղատնտեսական մշակա­բույսերը կարկուտից պաշտպանում են նաև պոլիմե­րային հիմք ունեցող ցանցերով, որը համարվում է հակակարկտային պաշտպա­նության պասիվ եղանակ և կիրառվում է բազմաթիվ երկրներում: ՀՀ կառավարության 2017 թվականի ապրիլի 13-ի N 15 արձանագրային որոշմամբ հավանության է արժանացել «Բնակլիմայական աղետներից գյուղատնտեսությանը հասցվող վնասների կանխարգելման հայեցակարգը», որով այլ մեթոդների հետ միասին նախանշվում է նաև կարկտապաշտպան ցանցերի կիրառման համար նպաստավոր պայմանների ստեղծումը: Վերջինիս իրականացման նպատակով անհրաժեշտություն է Հայաստանի Հանրապետության գյուղատնտեսությունում կարկտապաշտպան ցանցերի ներդրման համար տրամադրվող պետական աջակցության ծրագրի իրագործումը:

I. ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆՈՒՄ ԿԱՐԿՏԱՊԱՇՏՊԱՆ

ՄԻՋՈՑՆԵՐԻ ԿԻՐԱՌՄԱՆ ԱՌԿԱ ՎԻՃԱԿԸ

1. Գյուղատնտեսական արտադրության կազմակերպման առումով, բնատնտեսա­կան և այլ առանձնահատկություններով պայմանավորված, ոլորտը հանդի­սանում է բարձր ռիսկային: Հանրապետությունում գյուղատնտեսական արտադրու­թյունը կազմակերպվում է ընդարձակ տա­րածքների վրա, բազմաբնույթ ուղղու­թյուններով, որը լրացուցիչ ծախսեր և ջանքեր է պահանջում բնակլիմայական աղետների կառավարման համար:
2. Գյուղատնտեսության ոլորտի ռիսկերի մեղմման գործընթացում կարևորվում է ռազմա­վարական մեծ նշանակություն ունի կարկտահարության դեմ պայքարը, հաշվի առնելով նաև այն փաստը, որ մթնոլորտային վտանգավոր երևույթներից տնտեսությանը ամենամեծ վնասը հասցնում է կարկտահարությունը: Հետևապես, անհրաժեշտ է շեշտակի զարգացնել տվյալ ուղղությունը, մասնավորապես՝ ընդլայնել պաշտպանվող տարածքները, բարձրացնել կարկտապաշտպան միջոցառումների արդյունավետությունը, փորձարկել ու ներդնել կարկտապաշտպան նոր միջոցներ:
3. Հակակարկտային ծառայությունը հանրապետությունում ստեղծվել է 1964 թվականին: 1980-ական թվականներին այն ընդգրկում էր 11 հակակարկտային ռազմականացված կենտրոն` 60 հրթիռահրետանային մարտկոցներով: Հանրապետու­թյան 15 վարչատարածքային շրջանների ավելի քան 1,0 մլն հեկտար ընդհանուր տարածքի վրա տարվում էին կարկուտի դեմ պայքարի աշխատանքներ: 1992 թվականից հակակարկտային պաշտպանության աշխատանքները դադարեցվել են՝ ֆինանսական հատկացումների բացակայության պատճառով:
4. Հաշվի առնելով կարկտապաշտպան աշխատանքների խիստ կարևորությունն ու անհրա­ժեշտու­թյունը` Հայաստանի Հանրապետության կառավարության 2003 թվականի ապրիլի 3-ի N 467-Ն որոշմամբ ստեղծվել է «Մթնոլորտային երևույթների վրա ակտիվ ներգործության ծառայություն» պետական ոչ առևտրային կազմակերպու­թյունը, որը վերակազմակերպվել է «Հիդրո­օդերևութաբանության և մթնոլորտային երևույթների վրա ակտիվ ներգործության ծառայություն» պետական ոչ առևտրային կազմակերպության, որի կառավարման լիազորությունները վերապահվել են Հայաստանի Հանրապետության արտակարգ իրավիճակների նախարարությանը:
5. 2014 թվականի սկզբին գործում էին երկու ռադիոլոկացիոն կայան և 154 հակակարկտային կայանք, որից 145-ը ռադիոմոդեմային, իսկ 9-ը՝ շարժական՝ առանձնացված ՎՊՆ-ՎԼԱՆ (VPN-VLAN) կապուղիով: 2014 թվականին տեղադրվեցին թվով 80 «Զենիթ» տիպի ԳՍՄ-ՍՄՍ (GSM-SMS) կարճ հաղորդագրությունների միջոցով կառավարվող հակակարկտային կայանքներ՝ Արագածոտնի (7 կայանք), Արմավիրի (50 կայանք), Արարատի (18 կայանք) և Լոռու (5 կայանք) մարզերում: Միասնական կառավարման համակարգի լիարժեք գործունեությունն ապահովելու նպատակով ստեղծվեց Հայաստանի Հանրապետության և Լեռնային Ղարաբաղի Հանրապետության տարածքներում տեղակայված հակակարկտային կայանքների միասնական կառավարման համակարգ, որով 2014-2015 թթ. ընթացքում միասնական կառավարման վերցվեցին վերոնշյալ կայանքները, որի արդյունքում զգալիորեն բարձրացավ հակակարկտային ներգործության աշխատանքների արդյու­նավետությունը:
6. 2015 թվականի ընթացքում Հայաստանի Հանրապետության տարածքում հակա­կարկտային ներգործության աշխատանքներն իրականացվել են 2 ռադիոտեղորո­շիչ­ով և 435 հակակարկտային կայանքով, իսկ 2016 թվականին` թվով 496 կայանքի միջոցով: Ներկայումս հակակարկտային կա­յանք­ներով պաշտպանված է Հայաստանի Հանրապետության մշակվող տարածքների շուրջ 8 %-ը:
7. Մինչև 1992 թվականը կարկտապաշտպան աշխատանքների արդյունա­վետու­թյունը կազմել է 94 %, իսկ ստացված եկամուտները գերազանցել են ծախսերն ավելի քան 5 անգամ: Համաձայն Արագածոտնի և Լոռու ռադիոլոկացիոն հակակարկտային կայանների 2015 թվականի տվյալների, կարկտահարության դեպքերի ընդհանուր թիվը չպաշտպանվող տարած­քներում կազմել է 111, իսկ պաշտպանվող տարածքներում՝ 9, իսկ Արագա­ծոտնի և Արմավիրի մարզերի 16 գյուղերում տեղակայված 30 հակակարկտային գազագեներատորային կայանքների ռադիոմոդեմային հեռակառավարման մեթոդով պաշտպանության տակ վերցված շուրջ 2500 հեկտար գյուղատնտեսական մշակաբույսերի պաշտպանության ֆիզիկական արդյունավետությունը 2009 թվականի տվյալներով կազմել է 55-75 %:
8. Կարկտապաշտպան արդյունավետ միջոց է համարվում նաև հրթիռային եղանակի ներդրումը, ինչի դեպքում անհրաժեշտ է ՀՀ տարածքում կամայա­կանորեն տեղակայված գազագեներատորային հակակարկտային կայանքները վերազինել և տեղակայել սահմանամերձ գոտիներում, ինչը կկանխարգելի հանրապետության տարածք ներթափանցող մթնոլորտային ճակատային գործ­ընթացների հետագա զարգացումը: Արդյունքում, կնվազի լրացուցիչ գազագեներա­տորային հակակարկտային կայանքների ձեռքբերման անհրաժեշտությունը, իսկ սահմանամերձ գոտիներում պաշտպանության տակ կվերցվի ավելի մեծ տարածք, ինչը թույլ կտա զգալիորեն նվազեցնել կարկտահարության հետևանքով գյուղա­տնտեսու­թյանը պատճառվող վնասը:
9. Գյուղատնտեսության ապահովագրական համակարգի դեռևս բացակայության պայման­ներում, կարկտա­հարությունների դեպքում, երաշխավորված բերքի ու տնտեսավարող­ների եկամուտների ապահովման համար հուսալի միջոց է հատկապես խաղողի և պտղատու այգիներում կարկտապաշտպան ցանցաշերտերի տեխնոլոգիաների ներդրումը: Ներկայումս հանրապետության շուրջ 120-130 հեկտար տարածք­ներում տեղադրվել են կարկտապաշտպան ցանցեր, որոնց կիրառման արդյունավետու­թյունը կազմում է գրեթե 100 %: 2013 թվականին «Ագրոբիզնեսի և գյուղի զարգացման կենտրոն» հիմնադրամի (CARD) «Շուկաներ Մեղրիի համար» ծրագրի, «Միացյալ ազգերի զարգացման ծրագրի» (UNDP) և «Աղետների ռիսկերի նվազեցման ազգային պլատֆորմի» համատեղ ջանքերով նմանատիպ փորձարկում է իրականացվել Մեղրիի տարածաշրջանի Ալվանք համայնքում, որտեղ ցանցապատվել է 400 մ2 խաղողի լարային այգի: «Միացյալ ազգերի զարգացման ծրագրի» «Աղետների ռիսկերի նվազեցման ծրագրով» Տավուշի մարզի Տավուշ համայնքում կատարվել է 0.45 հա խաղողի այգու ցանցապատում: Վերջին երեք տարիներին այն ապահովել է բարձր արդյունքներ:
10. Գյուղատնտեսության ոլորտում կարկտապաշտպան ցանցերի առավելությունների ներ­կայացմանը, ներդրման խոչընդոտների գնա­հատմանն ու դրանց մեղմանը, միջոցառումների ձեռնարկմանն է ուղղված տվյալ ծրագիրը:

II. ԾՐԱԳՐԻ ԻՐԱԿԱՆԱՑՄԱՆ ԱՆՀՐԱԺԵՇՏՈՒԹՅՈՒՆԸ

1. Տարբեր բնական աղետների, այդ թվում կարկտահարության և անկանխատեսելի պատահարների հետևանքով զգալի կորուստներ են կրում հանրապետության գյուղատնտեսությունում տնտեսավարողները:
2. Յուրաքանչյուր տարի կարկուտի պատճառով վնասվում են հանրապետության այգե­տարածքների 10-15 %, որոշ դեպքերում կարկտահարված տարածքներում բերքի կորուստը կազմում է 80-100 %: Կարկտահարությունից վնասված բերքը կորցնում է ապրանքային տեսքը, որի պատճառով դժվարանում է դրա իրացումը, զգալիորեն նվազում է տնտեսավարողների եկամուտները: Ուժեղ կարկտահարված այգիների վերականգնման համար պահանջվում է առնվազն մեկ տարի և լրացուցիչ ֆինան­սական ներդրումներ` այգիներում լրացուցիչ էտի, պարարտացման և ագրոտեխ­նիկական այլ միջոցառումների իրականացման համար:
3. 2015-2018 թվականներին կարկտահարությունից տուժած մարզերի, համայնքների թվի և վնասի չափը ներկայացված է N 1աղյուսակում

Աղյուսակ N 1

|  |  |  |  |  |
| --- | --- | --- | --- | --- |
| Տարեթիվը | Տուժած մարզերը | Տուժած համայնքների թիվը | Վնասված պտղատու և խաղողի տնկարքների տարածքը, հա | Վնասի չափը, մլրդ. դրամ\* |
| 2015 | 8 | 82 | 2900 | 3.585 |
| 2016 | 7 | 151 | 9135.5 | 16.348 |
| 2017 | 7 | 74 | 2990 | 4.681 |
| 2018 | 7 | 104 | 1762.9 | 2.712 |

\* Որոշ համայնքներում այգիները կարկտահարվել են 2-ից 3 անգամ:

1. Հակակակարկտային ակտիվ ներգործության մեթոդների հետ միասին կարևորվում է կարկտապաշտպան ցանցային համակարգերի (այսուհետ՝ կարկտապաշտպան ցանցեր) կիրառումը, որի համար պահանջվում է մատչելի մեխանիզմներով դրանց ներդրում և օգտագործում:

III.ԾՐԱԳՐԻ ՆՊԱՏԱԿՆ ՈՒ ԽՆԴԻՐՆԵՐԸ

18. Ծրագրի հիմնական նպատակը` մատչելի պայմաններով, մասնավորապես՝ նպատակային վարկերի տոկոսադրույքի կամ ներդրված կապիտալի սուբսիդավորման մեխանիզմների կիրառմամբ գյուղատնտեսությունում տնտեսավարողների կողմից կարկտապաշտպան ցանցերի ներդրման խթանումն է, վերջնարդյունքում՝ պտղատու և խաղողի այգիների կարկուտից արդյունավետ պաշտպանությունը, տնտեսավարողների եկամուտների պահպանումն ու այգեգործության արդյունավետության բարձրացումը:

19. Նշված նպատակին հասնելու համար անհրաժեշտ է լուծել հետևյալ խնդիրները`

1) կարկտապաշտպան ցանցերի ներդրման խոչընդոտների գնահատումը և դրանց մեղմման հնարավորությունների օգտագործումը.

2) գյուղատնտեսությունում կարկտապաշտպան ցանցերի ներդրման համար մատչելի վար­կավորման մեխանիզմների առաջադրումը.

3) հանրապետությունում ներդրվող կարկտապաշտպան ցանցերի տեսակների հստա­կեցումը.

4) կարկտապաշտպան ցանցերի համար պահանջվող վարկային կամ կապիտալ ներդրումների ու դրա սուբսիդավորվող մասի գնահատումը.

5) կարկտապաշտպան ցանցերի ներդրման գործընթացում վարկերի սուբսիդավորման ձևի հստակեցումը.

6) ծրագրի մոնիթորինգի իրականացման մեխանիզմի առաջադրումը.

7) ծրագրի ռիսկերի գնահատումը:

IV.ԾՐԱԳՐԻ ՆԿԱՐԱԳԻՐԸ

20. Համեմատելով Հայաստանում այգեգործության վարման մակար­դակը աշխարհում այս ոլորտում ընթացող զարգացումների, կիրառվող մեթոդների և տեխնոլոգիաների հետ, համոզվում ենք, որ ընդհանուր առմամբ հանրապետությունում այգու մշակության տեխնոլոգիաները չեն բավարարում արդի պահանջները: 2017 թվականին Հայաստանի Հանրապետու­թյունում խաղողի այգիների տարածքները կազմել են 15.8, պտղատու այգիներինը` 42.3 հազար հեկտար, համախառն արտադրանքը համապատասխանաբար` 209.9 և 361.6 հազ. տոննա: Ցանցերի միջոցով հակա­կար­կտային պաշտպանություն ներկայումս Հայաստանի Հանրապետության տա­րածքում իրականացվում է պիլո­տային ծրագրերի տեսքով, և կարկտապաշտպան ցանցերի մասսայական կիրառում դեռևս չի իրականաց­վում: Ստեղծված իրավիճակում անհրաժեշտություն է առաջացել պետական նպատա­կային քաղաքականության կիրառմամբ հանրապե­տությունում խթանել պտղատու և խաղողի այգիներում կարկտապաշտպան ցանցերի ներդրումը, ընդ որում, հանրապետության այն գոտիները, որոնք հնարավոր չի լինի պաշտպանել մթնոլորտային վտանգավոր երևույթների վրա ակտիվ ներգործության համար նախատեսված տեխնիկական միջոցներով, պետք է պաշտպանված լինեն կարկտա­պաշտ­պան ցանցերով: Ուսում­նասիրությունների և վերլուծությունների արդյունքում պարզվել է, որ կարկտա­պաշտ­պան ցանցերի ներդրմանը խոչընդոտող գործոններն են`

1) կարկտապաշտպան ցանցերի բարձր գինը.

2) պտղաբուծությամբ և խաղողագործությամբ զբաղվող տնտեսավարողների մոտ կարկտա­պաշտպան ցանցերի ներդրման համար անհրաժեշտ ֆինանսական միջոց­ների բացակայությունը.

3) վարկերի դժվարամատչելիությունը (կարճաժամկետ և բարձր տոկոսադրույքներ).

4) գյուղատնտեսությամբ զբաղվող տնտեսավարողների մոտ համակարգի վերա­բերյալ իրազեկ­վածության պակասը:

21. Կարկտապաշտպան ցանցերի ներդրման խոչընդոտների մեղմման նպատակով առաջարկվում է.

1) մատչելի նպատակային վարկերի տրամադրում.

2) կատարված կապիտալ ներդրումների սուբսիդավորում:

22. Կարկտապաշտպան ցանցերի համար ներդրվող գումարը միանգամայն արդարացված է և համարվում է որակյալ բերքի ստացման կայուն երաշխիք: Խաղողի համար կատարված հաշվարկային գնահատականները ցույց են տալիս, որ կարկտահարությունից տարեկան բերքի 45% կորստի դեպքում վնասի չափը ծրագրի իրականացման ժամանակահատվածում (7 տարի) ավելի քան 2.6 անգամ գերազանցում է կարկտապաշտպան ցանցի ձեռք բերման և տեղադրման ծախսերը, իսկ բերքի 30 % կորստի դեպքում վնասի չափը շուրջ 75.0 %-ով գերազանցում է դրանց ձեռք բերման և տեղադրման ծախսերը:

23. Հանրապետության գյուղատնտեսությունում կարկտապաշտպան ցանցերի կիրառման առավելությունների, դրանց կիրառման ներկայիս վիճակի գնահատումը ցույց է տալիս, որ առաջնահերթ խնդիր է ցանցերի ներդրման նպատակային ծրագրերի մշակումը և իրականացումը, խնդրի վերաբերյալ նոր մոտեցումների և մեխանիզմների կիրառմամբ պետական աջակցության քաղա­քականության մշակումը:

24. Ծրագրով նախատեսվում է գյուղատնտեսությունում տնտեսավարողների համար առաջարկել կարկտապաշտպան ցանցերի ձեռքբերման և ներդրման հնարավորինս մատչելի և արդյունավետ մոտեցումներ:

V. ԾՐԱԳՐԻ ԲՅՈՒՋԵՆ

25. Ծրագրի իրակա­նացման ֆինանսավորման աղբյուրը պետական բյուջեն է և Հայաստանի Հանրապետության օրենսդրությամբ չարգելված այլ միջոցները:

26. Կարկտապաշտպան ցանցերի տեղակայման համար՝ ծրագիրը կիրագործվի հետևյալ բաղադրիչներով.

1) մատչելի նպատակային վարկերի տրամադրում.

2) կատարված կապիտալ ներդրումների սուբսիդավորում:

27. Ծրագրի 1-ին բաղադրիչով վարկերի տոկոսադրույքի մասնակի սուբսիդավորման համար 2019 թվականին պահանջվում է 111,114,643 դրամ, որից 28,446,429 դրամը՝ 2018 թվականին տրամադրված 300,000,000 դրամ վարկերի տոկոսադրույքի սուբսիդավորման համար:

28. Ծրագրի այս բաղադրիչի իրականացման նպատակով անհրաժեշտ 1,157,300,000 դրամ վարկի տոկոսադրույքների սուբսիդավորման համար 2018-2025 թվականների ընթացքում կհատկացվի 433,604,569 դրամ: Ըստ տարիների վարկի տոկոսադրույքների սուբսիդավորման համար պահանջվող ֆինանսական միջոցների գումարը ներկայացվում է աղյուսակ 2-ում, իսկ մանրամասն հաշվարկները՝ N 3, 4, և 5 աղյուսակներում:

29. Տրամադրվելիք սուբսիդավորման գծով կանխատեսվող ծախսերի ֆինանսական գնահատման համար հիմք են ընդունվել հետևյալ գործոնները`

1) խաղողի և պտղատու այգիներում կարկտապաշտպան ցանցերի տեղակայման համար վարկերը կտրամադրվեն հայկական դրամով, մինչև 7 տարի մարման ժամկետով, վարկի տարեկան մինչև 12% տոկոսադրույքով, վարկի տոկոսադրույքի մասնակի սուբսիդավորումը կիրականացվի այնպիսի չափաքանակով, որպեսզի վարկը տնտեսավարողին տրամադրվի 2 % տոկոսադրույքով, վարկի մարման 6 ամիս պարբերականությամբ.

2) կարկտապաշտպան ցանցերի տեղակայման միջին գինը՝ խաղողի այգիների համար՝ 3,605,000 դրամ, պտղատու այգիներ՝ 7,550,000 դրամ:

30. Ծրագրի 2-րդ բաղադրիչով նախատեսվում է 20% -ի չափով սուբսիդավորել մինչև 5 հեկտար խաղողի կամ պտղատու այգում կարկտապաշտպան ցանցերի տեղակայման փաստացի կատարված կապիտալ ներդրումները:

31. Ծրագրի շրջանակներում տրամադրվող սուբսիդիայի առավելագույն չափերը ներկայացվում են N 6 աղյուսակում:

Աղյուսակ N 6

Ծրագրի շրջանակներում կարկտապաշտպան ցանցերի տեղակայման համար տրամադրվող սուբսիդիայի առավելագույն չափերը

|  |  |  |
| --- | --- | --- |
| Ենթաբաղադրիչը | 1 հա-ի վրա կարկտապաշտպան ցանցերի տեղակայման առավելագույն ծախսը,դրամ | 1 հա-ի համար սուբսիդավորման առավելագույն չափը,դրամ |
| Խաղողի այգի | 3,605,000 | 721,000 |
| Պտղատու այգի | 7,550,000 | 1,510,000 |

32. Ծրագրի շրջանակներում սուբսիդիան կտրամադրվի շահառուի դիմումի հիման վրա, 2019 թվականին կարկտապաշտպան ցանցերի ձեռքբերման և տեղակայման ծախսերը հիմնավորող փաստաթղթերի (հաշիվ ապրանքագիր կամ կապալառու կազմակերպության հետ պայմանագրի պատճեն և վճարման անդորրագիր) և այգու տեղի, չափերի վերաբերյալ տեղեկատվության առկայության դեպքում:

33. Ծրագրի շրջանակներում կարկտապաշտպան ցանցերի ներդրման համար հնարավոր կլինի տրամադրել 88,410.0 հազ. դրամ սուբսիդիա, որից 14,420.0 հազ. դրամը՝ խաղողի (20 հա) և 73,990.0 հազ. դրամը պտղատու (49 հա) այգիներում:

34. Ծրագրի ամբողջական իրականացման համար 2019 թվականին պահանջվում է 199,524,643 դրամ, իսկ հետագա 2019-2025 թվականներին ֆինանսավորումը կիրականացվի յուրաքանչյուր տարվա բյուջետային գործընթացի շրջանակներում բյուջետային հայտերի հիման վրա տվյալ տարվա համար անհրաժեշտ չափով գումար հատկացնելու միջոցով:

35. Շահառուն կարող է օգտվել Ծրագրի միայն մեկ բաղադրիչից:

36. Ծրագիրը նախատեսվում է իրականացնել Հայաստանի Հանրապետության ողջ տարածքում` սկսած 2019 թվականից:

37. Ծրագրի շրջանակներում կարկտապաշտպան ցանցերի տեղակայումը կարող է իրականացվել.

1) վարկառուի կողմից,

2) մասնագիտացված կապալառուի կողմից, ով կիրականացնի կարկտապաշտպան ցանցերի տեղակայման (մոնտաժման) աշխատանքները, գյուղատնտեսությունում տնտեսավարողներին (շահառուներին) կմատուցեն խորհրդա­տվություն՝ կարկտապաշտպան ցանցերի օգտագործման և սպասարկման ուղղությամբ, կիրականացնեն կարկտապաշտպան ցանցերի երաշխիքային սպասարկում` առնվազն մեկ տարի ժամկետով:

38. Նշված գումարով վարկերի տոկոսադրույքների սուբսիդավորումը հնարավորություն կտա 2019 թվականին սուբսիդավորել 124 հա, այդ թվում` 20 հա խաղողի և 104 հա պտղատու այգիների կարկտապաշտպան ցանցերի ներդրման համար տրամադրված վարկերի տոկոսադրույքը:

39. Ծրագրի այս բաղադրիչով, մասնակիցներն են.

1) Ծրագրի պայմաններին համապատասխան վարկային պայմանագիր կնքած գյուղատնտեսությունում տնտեսա­վարողները (ֆիզիկական և իրավաբանական անձինք, այդ թվում գյուղատնտեսական կոոպերատիվները, անհատ ձեռնարկատերերը): Ծրագրի շրջանակներում նույն վարկառուին տրամադրվող վարկերի ընդհանուր գումարը չպետք է գերազանցի 100.0 մլն դրամը,

2) ցանկացած բանկ և վարկային կազմակերպություն, որը սույն ծրագրի պայմաններին համապատասխան վարկ է տրամադրում կարկտապաշտպան ցանցային համակարգի տեղակայման համար: Ծրագրի մասնակից կարող են դառնալ այն բանկերը և վարկային կազմակերպությունները, որոնք բավարարում են ծրագրի պահանջներին,

3) մասնագիտացված կազմակերպությունները՝ իրավաբանական անձինք և անհատ ձեռնարկատերերը,

4) Հայաստանի Հանրապետության վարչապետի աշխատակազմի «Գյուղական տարածքների տնտեսական զարգացման ծրագրերի իրականացման գրասենյակ» պետական հիմնարկի գյուղական ֆինանսավորման կառույցը (այսուհետ՝ ԳՖԿ),

5) Հայաստանի Հանրապետության գյուղատնտեսության նախարարությունը:

40. Կարկտապաշտպան ցանցերի ձեռք բերման և տեղակայման նպատակով տրամադրված վարկի տոկոսադրույքի սուբսիդավորման գործընթացը.

1. կարկտապաշտպան ցանցերի ձեռք բերման և տեղակայման համար տրամադրվող վարկերի տոկոսադրույքի սուբսիդավորման գործընթացը նախաձեռնում են բանկերը և վարկային կազմակերպությունները, որոնք սույն ծրագրի պայմաններին համապատասխան տրամադրում են վարկեր,
2. վարկի մարման գործընթացն իրականացվում է մայր գումարի վեց ամսյա պարբերականությամբ վճարման եղանակով, վարկի տոկոսադրույքը հաշվարկվում է մայր գումարի մնացորդի հաշվով,
3. վարկառուի կողմից վարկի մայր գումարի ժամկետից շուտ կատարված մարումների համար բանկի և վարկային կազմակերպության կողմից տույժ և տուգանք չի հաշվարկվում ու չի գանձվում,
4. վարկի տոկոսադրույքի սուբսիդավորումը իրականացվում է վարկի մայր գումարի և վարկի տոկոսադրույքի չսուբսիդավորվող մասի փաստացի մարումների հիման վրա,
5. վարկի տոկոսադրույքի սուբսիդավորման գումարը ԳՖԿ-ի կողմից փոխանցվում է բանկի կամ վարկային կազմակերպության համապատասխան հաշվին՝ տվյալ ֆինանսական կազմակերպության հայտերի հիման վրա: Հայտի բովանդակությանը ներկայացվող պահանջները սահմանվում են ԳՖԿ-ի և տվյալ ֆինանսական կազմակերպության միջև կնքվող պայմանագրով։ Պայմանագրի օրինակելի ձևը մշակում է Հայաստանի Հանրապետության վարչապետի աշխատակազմի «Գյուղական տարածքների տնտեսական զարգացման ծրագրերի իրականացման գրա­սենյակ» պետական հիմնարկի գյուղական ֆինանսավորման կառույցը՝ համա­ձայնեցնելով Հայաստանի Հանրա­պե­տության գյուղատնտեսության նախարարության հետ.
6. բանկը կամ վարկային կազմակերպությունը վարկի տոկոսադրույքի սուբսիդավորման հայտը ԳՖԿ-ին է ներկայացնում ամիսը մեկ անգամ՝ ոչ ուշ, քան հաջորդ ամսվա հինգերորդ աշխատանքային օրը: ԳՖԿ-ն պարտավոր է հայտն ստանալուց հետո տասն աշխատանքային օրվա ընթացքում բավարարել հայտը և վարկի տոկոսադրույքի սուբսիդավորման գումարը փոխանցել համապատասխան բանկի կամ վար­կային կազմակերպության հաշվի համարին, եթե հայտը բավարարում է Ծրագրի պահանջներին:

41. Կարկտապաշտպան ցանցերի ձեռք բերման համար տրամադրված վարկի տոկոսադրույքի սուբսիդավորման դադարեցումը.

1. վարկի տոկոսադրույքի սուբսիդավորումը կարող է դադարեցվել, եթե առկա են տվյալ վարկի մասով վարկառուի մեկ տարվա (նախորդ 12 ամիսներ) կտրվածքով հանրագումարային վաթսուն օրվանից ավել ժամկետանց պարտավորություններ վարկատուի հանդեպ կամ վարկատուի հանդեպ ունեցած ժամկետանց պարտավորությունների հետևանքով` համաձայն 23.04.1999 թվականի ՀՀ կենտրոնական բանկի կողմից հավանություն տրված և ՀՀ ֆինանսների և էկոնոմիկայի նախարարի 1999 թվականի հունիսի 4-ի թիվ 214-Ա հրամանով հաստատված «ՀՀ տարածքում գործող բանկերի վարկերի ու դեբիտորական պարտքերի դասակարգման և հնարավոր կորուստների պահուստների ձևավորման կարգի»՝ օբյեկտիվ չափանիշների, վարկը «ստանդարտ» դասակարգված չէ,
2. վարկի տոկոսադրույքի սուբսիդավորումը կարող է դադարեցվել, երբ չի պահպանվում սահմանված պահանջները, կամ չի պահպանվել վարկի տրամադրման պայմանները, կամ ԳՖԿ-ն մոնիթորինգի արդյունքում հայտնաբերում է սույն ծրագրի պայմանների խախտում,
3. վարկառուի կողմից վարկի ոչ նպատակային օգտագործման և կեղծ տեղե­կատվություն տրամադրելու դեպքերում մինչ այդ պահը տրամադրված սուբ­սիդավորման գումարը ենթակա է վերադարձման (սուբսիդավորված գումարի վերադարձը ԳՖԿ-ին իրականացնում է Ֆինանսական կառույցը): Վերը նշված մնացած դեպքերում վարկի սուբսիդավորումը դադարեցվում է տվյալ վարկի մարման ժամանակացույցով սահմանված վարկի նախորդ մարման օրվանից սկսած:

VI. ԾՐԱԳՐԻ ԻՐԱԿԱՆԱՑՈՒՄԻՑ ԱԿՆԿԱԼՎՈՂ ԱՐԴՅՈՒՆՔՆԵՐԸ ԵՎ ԱՐԴՅՈՒՆՔԱՅԻՆ ՑՈՒՑԱՆԻՇՆԵՐԸ

 42. Ծրագրի իրականացումից ակնկալվում են ինչպես քանակական, այնպես էլ որակական արդյունքներ։ Մասնավորապես` ծրագրով նախատեսված թիրախային քանակությունն ապահովվելու դեպքում առաջիկա 7 տարում ակնկալվում են հետևյալ արդյունքները`

***քանակական***

1) նախադրյալներ կստեղծվեն մատչելի մեխանիզմների կիրառմամբ տարեկան շուրջ 193 հա խաղողի և պտղատու այգիների կարկտապաշտպան ցանցերի ներդրման համար.

2) կսուբսիդավորվի 104 հա պտղատու և 20 հա խաղողի այգիներում կարկտապաշտպան ցանցերի տեղակայման նպատակով տրամադրված վարկերի տոկոսադրույքը.

3) կիրականացվի 49 հա պտղատու և 20 հա խաղողի այգիներում կարկտապաշտպան ցանցերի տեղակայման վրա կատարված կապիտալի մասնակի սուբսիդավորում,

***որակական***

1) կարկտապաշտպան ցանցեր կիրառած տնտեսավարողների մոտ գրեթե կբացառվի կարկուտի ռիսկը, կբարելավվի բերքի որակը, կավելանա տնտեսավարողների եկամուտները,

2) նախադրյալ կհանդիսանա այլ տնտեսություններում տվյալ տեխնոլոգիայի ներդրման համար,

3) նշված տնտեսությունների համար կբարձրանա ապահովագրության համար գրավչությունը,

4) նախադրյալներ կստեղծվի ընդլայնված ծավալներով ծրագրի իրականացման համար:

ԱՐԴՅՈՒՆՔԱՅԻՆ ՑՈՒՑԱՆԻՇՆԵՐ

|  |  |
| --- | --- |
| Ցուցանիշի անվանումը | Մատչելի մեխանիզմների կիրառմամբ տարեկան շուրջ 193 հա խաղողի և պտղատու այգիների կարկտապաշտպան ցանցերի ներդրման համար նախադրյալներ սեղծում |
| Համառոտ նկարագրությունը | Ծրագրով նախատեսված է շուրջ 193 հեկտար խաղողի և պտղատու այգիներում կարկտապաշտպան ցանցերի հիմնման համար տրամադրվող վարկերի տոկոսադրույքի սուբսիդավորում։ Ծրագրի շրջանակներում տնտեսավարողներին վարկերը տրամադրվելու են ՀՀ դրամով, մինչև 7 տարի մարման ժամկետով, տարեկան 2% -ով: Կսուբսիդավորվի 104 հա պտղատու և 20 հա խաղողի այգիներում կարկտապաշտպան ցանցերի տեղակայման նպատակով տրամադրված վարկերի տոկոսադրույքը: |
| Նպատակը/ կարևորությունը | 1. Յուրաքանչյուր տարի կարկտահարության հետևանքով վնասվոմ են հանրապետության այգետարածքների 10-15%, որոշ դեպքերում կարկտահարված տարածքներում բերքի կորուստը կազմում է 80-100 %: Կարկտահարութ­յունից վնասված բերքը կորցնում է ապրանքային տեսքը, որի պատճառով դժվարանում է դրա իրացումը, զգալիորեն նվազում է տնտեսավարողների եկամուտ­ները: Ուժեղ կարկտահարված այգիների վերականգնման համար պահանջվում է առնվազն մեկ տարի և լրացուցիչ ֆինան­սական ներդրումներ: Առանձին տարիներին Հայաստանի Հանրապետությունում կարկտահարությու­նից վնասի չափը գերազանցել է 30 միլիարդ դրամը: Հակակարկտային ակտիվ ներգործության մեթոդների հետ միասին կարևորվում է կարկտապաշտպան ցանցերի կիրառումը, որի համար պահանջվում է մատչելի մեխանիզմներով դրանց ներդրում և օգտագործում:

Մատչելի պայմաններով, մասնավորապես՝ նպատակային վարկերի տոկոսադրույքի ու ներդրված կապիտալի մասնակի սուբսիդավորման մեխանիզմների կիրառմամբ գյուղատնտեսությունում տնտեսավարողների կողմից կարկտապաշտպան ցանցերի ներդրման խթանումը կարևորվում է, պտղատու և խաղողի այգիների կար­կուտից արդյունավետ պաշտպանության, տնտեսա­վա­րողների եկամուտների պահպանման ու այգեգործության արդյունավետության բարձրացման տեսանկյունից: |
| Տեղեկատվության հավաքագրումը/ աղբյուրը | Տեղեկատվությունն ակնկալվում է ստանալ ինչպես մո­նի­թորինգ իրականացնողներից` ՀՀ վարչապետի աշխատա­կազմի «Գյուղական տարածքների տնտեսական զարգաց­ման ծրագրերի իրականացման գրասենյակ» ՊՀ գյուղական ֆինանսավորման կառույցից (ԳՖԿ) և ֆինանսա­կան կառույցներից, այնպես էլ նախարարության համապա­տասխան ստորաբաժանումների մասնագետնե­րի կողմից կատարվելիք հարցումների ու դիտարկումների արդյունքում: Տեղեկատվությունը հավաքագրվելու և վերլուծվելու է Ծրագրի իրականացման համար պատասխանտու ստորաբաժանուման կողմից: |
| Հաշվարկման մեթոդը | Կարկտապաշտպան ցանցերի ներդրման համար պահանջվող ծախսը 1հա-ի հաշվով պտղատու այգում կազմում է 7550.0, իսկ խաղողի այգում՝ 3605.0 հազ. դրամ, իսկ ներդրված կապտալի սուբսիդավորման առավելագույն չափը՝ համապատասխանաբար 1510,0 և 721,0 հազ. դրամ: Հաշվի առնելով վերոնշյալ գումարային տարբերությունները, պտղատու այգիներից խաղողի այգիների համեմատությամբ ստացվող բարձր եկամտաբերությունը, նպատակահարմար է գտնվել սուբսիդավորել 104 հա պտղատու և 20 հա խաղողի այգիներում կարկտապաշտպան ցանցերի ներդրման համար տրամադրվող նպատակային վարկերը և կապիտալի մասնակի սուբսիդավորում իրականացնել 49 հա պտղատու և 20 հա խաղողի այգիների համար: |
| Տեղեկատվության սահմանափակումները | Սահմանափակումը գործնականում բացակայում է:  |
| Ցուցանիշի տեսակը | Ցուցանիշը չափում է Ծրագրի իրականացման ուղղակի արդյունքը |
| Չափման միավորը | Հեկտար |
| Ներկայացման եղանակը | Կատարողականները ներկայացվում են եռամսյակային կուտակային եղանակով |
| Հաշվետվողականության ցիկլը | Ամսական |
| Թույլատրելի շեղումը | Թիրախային մակարդակի համեմատ փաստացի ցուցա­նիշների 30-35 տոկոսային կետով շեղումը համարվում թույլատրելի, կախված կարկտապաշտպան ցանցեր տեղակված այգիների տեսակային կազմից: |
| Պատասխանատվությունը | Տեղեկատվությունը ձեռք բերման և հաշվետվողականութ­յան համար պատասխանատու է ԳՖԿ-ն և ՀՀ գյուղատն­տեսության նախարարությունը (համապատասխան ստորաբաժանումը) |

1. ԾՐԱԳՐԻ ՄՈՆԻԹՈՐԻՆԳԸ

43. Ծրագրի մոնիթորինգն իրականացնում է Հայաստանի Հանրապետության գյուղատնտեսության նախարարությունը և Հայաստանի Հանրապետության վարչապետի աշխատակազմի «Գյուղական տարածքների տնտեսական զարգացման ծրագրերի իրականացման գրասենյակ» պետական հիմնարկի գյուղական ֆինանսավորման կառույցը՝ բանկերի և վարկային կազմա­կերպու­թյունների հայտերի վերլուծության և վարկառուների ընտրանքային ստու­գումների հիման վրա:

44. Կարկտապաշտպան ցանցերի ձեռք բերման վարկերի տոկոսադրույքի սուբսիդավորման հայտերի ամփոփման արդյունքում Հայաստանի Հանրապետության վարչապետի աշխատակազմի «Գյուղական տարածքների տնտեսական զարգացման ծրագրերի իրականացման գրասենյակ» պետական հիմնարկի գյուղական ֆինանսավորման կառույցը ձևավորում է վիճակագրական տվյալների բազա, որը ներառում է տոկոսադրույքի սուբսիդավորվող վարկերի մասին՝ ծրագրի իրականացման հետ կապված տեղեկատվությունը, արձանագրված խնդիրները և իրագործման դժվարությունները:

45. Հայաստանի Հանրապետության վարչապետի աշխատակազմի «Գյուղական տարածքների տնտեսական զարգացման ծրագրերի իրականացման գրասենյակ» պետական հիմնարկի գյուղական ֆինանսավորման կառույցը վարկառուների ընտրանքային ստուգումներ կարող է իրականացնել ծրագրի պայմաններին համապատասխանությունն ստուգելու նպատակով:

46. Հայաստանի Հանրապետության վարչապետի աշխատակազմի «Գյուղական տարածքների տնտեսական զարգացման ծրագրերի իրականացման գրասենյակ» պետական հիմնարկի գյուղական ֆինանսավորման կառույցը պարտավոր է առնվազն 30 օրը մեկ անգամ հաշվետվություն ներկայացնել Հայաստանի Հանրապետության գյուղատնտեսության նախարարություն:

47. Հաշվետվությունը պետք է պարունակի մանրամասն տեղեկատվություն ծրագրի ընթացքի մասին, այդ թվում`

1) վարկային պայմանագրերի մասին տեղեկատվություն` ըստ մարզերի համայնքների շահառուները, կարկտապաշտպան ցանցերի մակերեսը, արտադրող երկիրը, գումարը, վարկի տոկոսադրույքի սուբսիդավորման գումարը` ըստ կոնկրետ ցանցերի տեսակի.

2) տեղեկատվություն մոնիթորինգի արդյունքների մասին.

3) հայտնաբերված խախտումների մասին տեղեկատվություն.

4) առաջարկություններ ծրագրի պայմանների բարելավման կամ կատարելագործման վերաբերյալ և այլն:

VIII. ԾՐԱԳՐԻ ԻՐԱԿԱՆԱՑՄԱՆ ՌԻՍԿԵՐԸ

1. Հայաստանի Հանրապետությունում կարկտապաշտպան ցանցերի համար տրամադրվող վարկերի տոկոսադրույքի սուբսիդավորման գործընթացի կազմակերպումը կապված է մի շարք ռիսկերի հետ: Մասնա­վորապես`
2. գյուղացիական տնտեսությունների փոքր չափերը և հողատեսքերի կտրտվա­ծու­թյունը բացա­սաբար է ազդում կարկտապաշտպան ցանցերի կիրառման վրա, ինչը պահանջում է համատեղ գործունեության իրականացում, հողերի համատեղ օգտագործում,
3. բնակլիմայական այլ աղետների, մասնավորապես ցրտահարության հետևանքով շահառուների բերքի կորստի հետևանքով վարկերի և տոկոսադրույքի վերադարձման գործընթացի վտանգում,
4. ցանցերի ներդրումը պահանջում է մեծածավալ ներ­դրում­ներ, որի փոխհա­տուցման ժամկետը բավականին երկար է, ուստի ֆինանսական կազմակերպությունների կողմից այս բիզնեսի նկատմամբ շահագրգռվածությունը կարող է թույլ լինել:

49. Կարկտապաշտպան ցանցերի վարկավորման պետական աջակցության ծրագրի իրականացման ռիսկերն են.

1) գյուղատնտեսությունում տնտեսավարողների կարկտապաշտպան ցանցերի համար ցածր վճարունակ պահանջարկը.

2) մատչելի վարկավորման ծրագրի իրականացման համար կակտապաշտպան ցանցերի ոչ արդյունավետ տարբերակների առաջադրումը.

3) վարկերի սուբսիդավորման ոչ արդյունավետ մեխանիզմների ընտրությունը,

4) վարկերի տոկոսադրույքի սուբսիդավորման համար ակնկալվող միջոցների գերագնահատումը.

5) տարբեր գործոններով պայմանավորված վարկառուների ակնկալվող եկամուտների չապահովումը.

6) ֆինանսական կառույցների կողմից ոչ մատչելի պայմանների առաջադրումը,

7) Կարկտապաշտպան ցանցերի ներկրման հնարավոր դժվարությունները և փոխադրման համար չնախատեսված ծախսերը:

50. Ռիսկերի մեղմման հնարավորություններն են`

1) կարկտապաշտպան ցանցերի ներդրման ֆինանսավորման պայմանագրում մատչելի մեխանիզմների առաջադրումը.

2) կարկտապաշպան ցանցեր արտադրող երկրների և մատակարարող կազմակերպությունների հետ համագործակցությունը և ծագած խնդիրներին օպերատիվ լուծումներ տալը.

3) կարկտապաշտպան ցանցերի Հայաստանի Հանրապետություն ներկրման ծախսերը և ռիսկերը կարկտապաշտպան ցանցերի արտադրողներին վերապահելը.

4) կարկտապաշտպան ցանցերի և դրա մոնտաժման դետալների տեղական արտադրության խթանումը:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  | Աղյուսակ N 2 |
| Ծրագրով վարկերի տոկոսադրույքի սուբսիդավորման բաղադրիչի իրականացման համար պահանջվող մայր գումարի (վարկի մնացորդի) և սուբսիդավորվող տոկոսադրույքի գումարի հաշվարկի արդյունքները |
|
|   |  |  |  |  |  |  |  |  |  |
| Տարեթիվը  | Մայր գումարը/ վարկի մնացորդը,(դրամ) | Ընդամենը տոկոսագումարը (12%),(դրամ) | Սուբսիդավորման համար պահանջվող գումարը, (դրամ) |
| 2018 թվականին տրամադրված վարկ | 2019 թվականին տրամադրվող վարկ | 2018 թվականին տրամադրված վարկ | 2019 թվականին տրամադրվող վարկի  | 2018 թվականին տրամադրված վարկ | 2019թ. Վարկեր |
| խաղողի այգի | պտղատու այգի | խաղողի այգի | պտղատու այգի | խաղողի այգի | պտղատու այգի |
| 2018 | 300,000,000 | 0 | 0 | 1,521,910 | 0 | 0 | 1,492,069 | 0 | 0 |
| 2019 | 295,000,000 | 72,100,000 | 785,200,000 | 34,135,714 | 8,343,000 |

|  |
| --- |
| 90,858,857 |

 | 28,446,429 | 6,952,500 | 75,715,714 |
| 2020 | 252,857,143 | 61,800,000 | 673,028,571 | 29,078,571 | 7,107,000 | 77,398,286 | 24,232,143 | 5,922,500 | 64,498,571 |
| 2021 | 210,714,286 | 51,500,000 | 560,857,143 | 24,021,429 | 5,871,000 |

|  |
| --- |
| 63,937,714 |

 | 20,017,857 | 4,892,500 | 53,281,429 |
| 2022 | 168,571,429 | 41,200,000 | 448,685,714 | 18,964,286 | 4,635,000 | 50,477,143 | 15,803,571 | 3,862,500 | 42,064,286 |
| 2023 | 126,428,571 | 30,900,000 | 336,514,286 | 13,907,143 | 3,399,000 | 37,016,571 | 11,589,286 | 2,832,500 | 30,847,143 |
| 2024 | 84,285,714 | 20,600,000 | 224,342,857 | 8,850,000 | 2,163,000 | 23,556,000 | 7,375,000 | 1,802,500 | 19,630,000 |
| 2025 | 42,142,857 | 10,300,000 | 112,171,429 | 3,792,857 | 927,000 | 10,095,429 | 3,160,714 | 772,500 | 8,412,857 |
| **Ընդամենը** |  |  |  | 134,271,910 | 32,445,000 | 353,340,000 | 112,117,069 | 27,037,500 | 294,450,000 |